Αριθ. C 102/12 Επίσημη Εφημερίδα των Ευρωπαϊκών Κοινοτήτων 24. 4. 89 
Γνωμοδότηση για την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο 
σχετικά με ένα πρόγραμμα στρατηγικής έρευνας και τεχνολογίας στον τομέα της αεροναυπηγικής — 
Πειραματικό Στάδιο (1989/1990) 
(89/C 102/08) 
Το Προεδρείο της Οικονομικής και Κοινωνικής Επιτροπής αποφάσισε στις 24 Ιανουαρίου 1989, 
σύμφωνα με το άρθρο 20, παράγραφος 3 του εσωτερικού κανονισμού, την κατάρτιση πρόσθετης 
γνωμοδότησης για την ανακοίνωση της Επιτροπής. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του την 1η Φεβρουαρίου 1989 βάσει της εισηγητικής 
έκθεσης του μοναδικού εισηγητή κ. Flum. 
Η ΟΚΕ εξέδωσε ομόφωνα κατά την 263η σύνοδο ολομελείας (συνεδρίαση της 22ας Φεβρουαρίου 1989) 
την ακόλουθη γνωμοδότηση. 
1. Προκαταρκτική παρατήρηση 
1.1. Η Οικονομική και Κοινωνική Επιτροπή εξέδωσε για 
την ανακοίνωση της Επιτροπής προς το Συμβούλιο και το 
Ευρωπαϊκό Κοινοβούλιο σχετικά με ένα πρόγραμμα στρα­
τηγικής έρευνας και τεχνολογίας στον τομέα της αεροναυπη­
γικής — Πειραματικό στάδιο (1989/1990), μια αναλυτική και 
εμπεριστατωμένη θετική γνωμοδότηση (ι) και παραπέμπει 
στις παρατηρήσεις που διατύπωσε εκεί. 
1.2. Το Συμβούλιο (2), βάσει των τροποποιημένων προ­
τάσεων της Επιτροπής και λόγω της θέσης του Ευρωπαϊκού 
Κοινοβουλίου, αποφάσισε να συμπεριλάβει το παραπάνω 
πρόγραμμα τεχνολογίας στο πρόγραμμα BRITE/EURAM 
1989-1992. Με τον τρόπο αυτό τα ήδη υφιστάμενα τέσσερα 
προγραμματικά σημεία του σχεδίου αυτού διευρύνονται κατά 
ένα πέμπτο σημείο 
— Ειδικές δραστηριότητες για την αεροναυπηγική. 
1.3. Για το πειραματικό στάδιο του προγράμματος αερο­
ναυπηγικής, διάρκειας δύο ετών, προβλέπεται ποσό 35 
εκατομμυρίων ECU. 
1.4. Μια εκτίμηση των αποτελεσμάτων προγραμματίζεται 
για το δεύτερο έτος της περιόδου υλοποίησης του προγράμμα­
τος. 
(>) Έγγρ. CES της 14ης Δεκεμβρίου 1988 (ΕΕ αριθ. C 56 της 
6. 3. 1989). 
(2) Κοινή θέση του Συμβουλίου της 15ης Δεκεμβρίου 1988. 2. Ειδικές παρατηρήσεις 
2.1. Η Οικονομική και Κοινωνική Επιτροπή επικροτεί 
καταρχήν το γεγονός ότι με την εισαγωγή της πρότασης 
στο πρόγραμμα BRITE/EURAM καθίσταται δυνατή η ταχεία 
έναρξη του σχεδίου. 
2.2. Η Οικονομική και Κοινωνική Επιτροπή εκφράζει τη 
λύπη της για την περικοπή των αρχικά προβλεπομένων 
πιστώσεων για το πειραματικό στάδιο. Αναμένει (στο τέλος 
του προτύπου προγράμματος που διαρκεί δύο χρόνια) να 
διατεθούν για το κυρίως πρόγραμμα που θα ακολουθήσει οι 
πιστώσεις που ανταποκρίνονται στη μεγάλη οικονομική και 
τεχνολογική σημασία του σχεδίου αυτού για την ευρωπαϊκή 
βιομηχανία. 
2.3. Συνίσταται να εξετασθεί, μήπως επιμέρους θέματα, που 
έχουν υποστεί τις περικοπές, μπορούν να μεταφερθούν στους 
άλλους κύκλους θεμάτων του προγράμματος BRITE/ 
EURAM, σε περίπτωση που αυτό επιτρέπεται από την κατά 
ειδικότητα συνάρτηση των θεμάτων. 
3. Τελική παρατήρηση 
Η γνωμοδότηση της Οικονομικής και Κοινωνικής Επιτροπής 
για το πρόγραμμα τεχνολογίας της 14ης Δεκεμβρίου 1988 
ισχύει απολύτως από πλευράς περιεχομένου και για το 
σημείο 5 του προγράμματος BRITE/EURAM. 
Βρυξέλλες, 22 Φεβρουαρίου 1989. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE